
REFERAT
Propunere de aprobare a acordării titlului de Cetăţean de Onoare

al Municipiului Timişoara, Domnului prof. univ. dr. Constantin Octavian Luca
Domnul prof. univ. dr. Constantin Octavian Luca s-a născut la data de 4 martie 1935 în oraşul Lugoj. A urmat studiile liceale la Colegiul ,,C. Brediceanu" din Lugoj (1952-1956), apoi pe cele ale Facultăţii de Medicină Generală din cadrul Institutului de Medicină şi Farmacie din Timişoara (1956-1962). A parcurs toate treptele de asistenţă medicală, fiind succesiv medic de medicină generală în mediul rural, medic de intreprindere (1966-1971), medic specialist medicină internă (1976) şi medic primar cardiologie (1990). Datorită priceperii şi devotamentului a fost numit şeful secţiei T. I. Coronarieni în anul 1973, directorul Spitalului Judeţean Timişoara (1984-1988) şi directorul medical al Institutului de Boli Cardiovasculare din Timişoara (1997-2006). 
A urmat toate etapele carierei academice, devenind pe rând: preparator universitar (1973), Doctor în ştiinte medicale (1973), asistent universitar (1976), şef lucrări (1980) şi profesor universitar (1990). În toată activitatea didactică s-a ocupat atât de pregătirea profesională a viitorilor medici dar şi de pregătirea postuniversitară a medicilor stagiari, rezidenţi, secundari, de diferite grade. Ca şef al colectivului de medici a căutat să imprime o notă de responsabilitate pentru întreaga activitate de asistenţă medicală, didactică şi ştiinţifică, rnanifestând o atitudine de deplină echitate cu principii etice şi morale depline faţă de toţi membri colectivului de lucru.
Principalul domeniu de activitate profesională al domnul prof. univ. dr. Constantin Octavian Luca l-a constituit cardiologia, având o contribuţie remarcabilă la organizarea asistenţei medicale acordată bolnavilor critici coronarieni, abordând o problematică de vârf mai ales în domeniul electrofiziologiei, aritmiilor cardiace şi stărilor critice cardiace în general.                                    

Aceste cercetări s-au materializat într-un număr de peste 180 de lucrări ştiintifice publicate, fiind autor şi coautor la numeroase volume dintre care amintim: Aritmiile cardiace (1976), Digitalizarea în practica medicală (1977), Tulburările de ritm şi conducere ale inimii (1984), Terapia bolnavului critic coronarian (1987), Bolile aparatului cardiovascular (1990), Electrostimularea cardiacă (1990), Tratat de Medicină Internă - Bolile Cardiovasculare (1992), Hipertensiunea arterială (1995), Cardiopatia ischemică (1996) şi Ghid clinic de electrofiziologie cardiacă (2003).
De asemenea este autorul studiului Indicatori şi tendinţele actuate ale ocrotirii sănătăţii în judeţal Timiş şi filmelor didactice: Implantul de stimulator cardiac şi Explorarea
electrofiziologică a inimii.

A publicat 36 de lucrări în reviste medicale de specialitate din străinătate acestea fiind rezultatul unei îndelungate activităţi în domeniul stărilor critice cardiace, a implantului de stimulatoare cardiace şi aplicării curente a acestor terapii moderne în ţara noastră. În calitate de cadru didactic universitar şi de doctor cardiolog specialist a fost primit ca membru în numeroase foruri şi comitete de redacţie din ţară şi străinătate, multe din lucrările publicate apărând în bibliografia unor cărţi sau reviste de prestigiu din literatura mondială de specialitate.
Doctorul Constantin O. Luca a avut de-a lungul timpului numeroase prezenţe şi participări internaţionale cu stagii de pregătire în centre medicale de înaltă performanţă în cardiologie (Houston, Boston, Sao Paolo, Roma etc.) şi a participat la numeroase congrese internaţionale şi naţionale de cardiologie.
În decursul activităţii ştiinţifice a avut numeroase lucrări premiate atât în ţară cât şi în străinătate, numeroase procedee medicale fiind considerate invenţii şi brevetate. Astfel cercetările intitulate: ,,Procedeu de obţinere a unui preparat cu acţiune vasodilatatoare" (Mr. 90838/ 22.09.1986) şi ,,Electrostimulator cardiac extern şi electrozi de stimulare de producţie proprie " (Nr. 94140/ 28.11.1987) au fost recunoscute unanime în plan internaţional.
A contribuit decisiv la înfiinţarea unei Unităţii Coronariene pentru acordarea asistenţei medicale bolnavilor critici cardiaci, constituind un pionierat în domeniul bolilor Cardiovasculare, fiind printre primele unităţi de acest fel înfiinţate în ţara noastră. A efectuat primele implanturi de stimulatoare cardiace din România, şi este coautor la introducerea explorărilor moderne în aritmologie în România. A iniţial programul de confecţionare a primelor stimulatoare cardiace externe şi sonde endocavitare de producţie proprie la Timişoara.
Pentru activitatea didactică, ştiinţifică şi medicală a primit titlul de Membru de onoare al Senatului Universităţii de Medicină şi Farmacie Victor Babeş din Timişoara (2005) şi Diplomă de excelenţă a Universităţii de Medicină şi Farmacie Victor Babeş din Timişoara (2006).

La data de 4 mai 2007, conducerea primăriei din Lugoj i-a conferit titlul de cetăţean de onoare al oraşului natal, Lugoj ca o recunoaştere a contribuţiei şi aportului adus în continuitatea valorilor spirituale şi a tradiţiilor lugojene, a dezvoltării cardiologiei româneşti şi excelenţă în activitatea practică şi academică medicală.
A avut o contribuţie importantă la realizarea unui locaş bisericesc de rugăciune în incinta Spitalului Victor Babeş, venind în sprijinul bolnavilor doritori de alinare sufletească. Prin toate cele menţionate a dovedit că este un adevărat bănăţean, care a avut mereu în vedere interesele urbei căreia îi este credincios, şi la a cărei dezvoltare pe plan medical, ştiintiţic, cultural şi social a contribuit deplin.
Pentru toate cele enumerate mai sus, pentru prezenţa remarcabilă în spaţiul timişorean precum şi pentru prodigioasa sa activitate medicală, ştiinţifică şi didactică, propunem acordarea titlului de Cetăţean de Onoare al Municipiului Timişoara domnului prof. univ. dr. Constantin Octavian Luca. 
Menţionăm că această propunere de a i se acorda titlul de Cetăţean de Onoare al Municipiului Timişoara domnului prof. univ. dr. Constantin Octavian Luca a fost făcută de IPS Nicolae Corneanu, Mitropolitul Banatului, iar referatul a fost întocmit de Biroul Relaţii Publice, Învăţământ, Cultură din cadrul Primăriei Municipiului Timişoara.

